Flestir sem eitthvað hafa komið nálægt tölvubúnaði ættu að þekkja til Corsair . Þótt Corsair sé fyrst og fremst þekkt fyrir framleiðslu á gæða minni þá kemur líklega mörgum á óvart , hversu fjölbreytt framleiðsla fyrirtækisins er orðin . Corsair hefur síðustu ár verið að færa út kvíarnar og er m.a. farið að framleiða aflgjafa og vatnskælingar . Corsair er því ekki einungis að horfa á hin almenna markað heldur einnig áhugamenn , sem kæra sig ekki um neitt nema það besta . Slíkan kaupanda er Corsair einmitt með í huga þegar það setur aflgjafa línunna Corsair HX á markað . Fáanleg eru í HX línunni bæði 520w og 620w aflgjafar sá stærri verður metin hér að kostum . Þetta er því aflgjafar ætlaðir til nota með vönduðum orkufrekum vélbúnaði . • Styður nýjustu ATX 12V v 2.2 and EPS 12V 2.91 staðla ásamt því að styðja eldri staðla ATX 12V 2.01 kerfa . • Styður tví-skjákorta lausnir . ( dual-GPU configurations ) • Double forward switching circuitry design offers high efficiency , up to 80% under wide load range . Allt að 84% nýtni ( þ.e. af 10w orku inni koma 8,4 út ) • Virk orku leiðrétting ( Active Power Factor Correction with PF value = 0.99 provides clean and reliable power to your system ) • Universal AC input 90 ~ 264V , nemur sjálfvirkt rétt volt . Þarf ekki að hafa áhyggjur af því að rauður takki sé rétt stilltur . • hljóðlát 120mm double ball-bearing vifta , en hraðanum á henni er stjórnað af hitanema . • Starfar við uppgefna eiginleika að allt að 50 ºC . • ( Triple 12V Rails provide independent reliable power to the CPU , video card and other components with a combined rating of 50A ( 40A on 520W ) maximum ! Advanced circuitry design that automatically enables power sharing between the triple +12V rails in an event of overload on any single +12V rail . ) Þreföld 12v lína gefur allt að 50A samtals . • Aflmikið +5 Vsb rail með 3A styrk . • Over Current / Voltage / Power Protection , undir volta og skammhlaups vörn , sem gefur auka vörn fyrir viðkvæma hluta vélbúnaðar . • Þéttar sem þola 105 ºC industrial grade sem endast fjórum sinnum lengur heldur en hefðbundnir þéttar sem hafa 85 ºC industrial grade . • Enhanced modular , sveigjanlegir kaplar sem gera mun auðveldara með að ganga betur frá þeim , en það tryggir betra loftflæði um kassann . • Gullhúðaðir tenglar sem gefa aukna vörn gegn oxun , og betri leiðni milli aflgjafans og kerfis . • 8 Serial ATA tengi ( 4 á 520W ) . • Stærð : 5.9 " ( W ) x 3.4 " ( H ) X 5.9 " ( L ) 150mm ( W ) x 86mm ( H ) x 150mm ( L ) • MTBF : 100,000 Hours ( 11,4 ára ending stöðugt í gangi ) • Safety Approvals : UL , CUL , CE , CB , FCC Class B , TÜV , CCC , C-tick . • 5 ára ábyrgð • Uppfyllir RoHS staðalinn fyrir græningjanna . Gleymdist nokkuð að minnast á að aflgjafinn væri Modular Það er ljóst að hér er ekkert á ferðinni neinn frat Aflgjafi , a.m.k. ekki samkvæmt þessum uppgefnu kostum . Ef skoðaðar eru frekari upplýsingar gefnar á heimasíðu Corsair má finna tvö gröf sem leggja áherslu á hversu hljóðlátur og nýtinn þessi afgjafi er . Nýtni aflgjafa er eitthvað sem menn eru farnir að leggja meiri áherslu á síðari ár , ekki síst með náttúruvernd í huga . Nýtinn afgjafi er vistvænni fyrir vikið , og einnig jákvæður fyrir þann sem greiðir orkureikninginn . Hljóðið byrjar einhverstaðar í tæplega 20 dBA og breytist lítið fyrr en við 40 - 50% álag en við það hækkar hljóðið fljótt en fer þó aldrei yfir 35 dB . Þetta þýðir að hér er á ferðinni mjög hljóðlátur aflgjafi . Það að hljóð í 620w gerðinni sé þarna sýnt hærra við sama álag gefur til kynna að sama kælikerfi sé fyrir báðar gerðir . En 50% álag á 620w gerðina þýðir 310w en 260w fyrir 520w gerðina . Við sama álag vatt per vatt ættu þau að hljóma mjög svipað . Öllum fylgihlutum og leiðslum er vel komið fyrir í sérstökum poka . Meðfylgja : • Handbók • Rafmagnsleiðsla í veggtengil • Plastbönd til þess að setja utan um kapla • Límmiði Logo Corsair • 2 x 800mm SATA tengi með 3 SATA tengjum per kapal alls 6 tengi • 1 x 650mm SATA tengi með 2 SATA tengjum • 2 x 800mm 4 - pin ( molinex ) tengji 3 tengi á hverjum kapli . • 2 x 450mm 4 - pin ( molinex ) tengi 2 tengi á hverjum kapli • 2 x 550mm PCI Express 6 - pin tengi fyrir skjákort • 1x Y-tengi með 4 - pin ( molinex ) kerlingu og 2x floppy kerlingar á hinum endanum . • 1x Y-tengi með 4 - pin ( molinex ) kerlingu og 2x 4 - pin kerlingum fyrir viftutengi • Poki utan um allt dótið sem tryggir að ekkert ónotað týnist ÓK !! Er orðinn þurr í munninum eftir þessa upptalningu . Það er ólíklegt að nokkurn notanda komi til með að skorta tengimöguleika . Corsair virðist hafa hugsað fyrir öllu . Hvað er góður aflgjafi ? Þegar sest er niður og settur saman innkaupalista fyrir nýjan vélbúnað er oft eitt sem situr á hakanum . Nefnilega hvernig aflgjafa á að kaupa . Miklum tíma hefur verið eitt í að velta því fyrir sér hvernig örgjörva , skjákort , móðurborð , minni , kassa , o.s.frv eigi að kaupa en val á aflgjafa situr á hakanum . Lélegur aflgjafi getur valdið vandræðum og jafnvel skemmt dýran og vandaðan vélbúnað . Það er því óráðlegt að gleyma hversu mikilvægur hluti vélbúnaðar góður aflgjafi er . Þegar reyna á að taka saman í stuttu máli hvaða eiginleikum góður aflgjafi þarf að vera búinn , kemur upp í hugann : 1 . Góð og hljóðlát kæling 2 . Góð nýtni 3 . Gefa stöðuga spennu og afl við álag 4 . Góð ending Kæling aflgjafa er mjög mikilvæg , kostur er að hafa hana skilvirka og hljóðláta . Hár hiti styttir venjulega líftíma afgjafa og getur haft áhrif á afl og spennu . Afl og stöðug spenna eru jafn nauðsynleg fyrir góðan aflgjafa eins og stöðug hönd er fyrir skurðlækni . Miklar sveiflur á afli eða spennu leiða iðulega til óstöðugleika sem erfitt getur verið að finna orsökina á nema hreinlega skipta út aflgjafanum . Slíkar sveiflur geta hreinlega skemmt vélbúnað en flestir hlutar tölvubúnaðar eru mjög viðkvæmur fyrir sveiflum í afli og spennu . Hversu öflugan aflgjafa þarf ? Hér er ekki verið að predika það að menn eigi að rjúka til og kaupa dýrasta og öflugasta aflgjafann sem þeir geta fundið . Val á aflgjafa eins og á öllum öðrum vélbúnaði fer eftir kröfum og efnum hvers og eins . Það er þó aldrei ráðlagt að spara um of þegar kemur að afgjafa kaupum . Góður aflgjafi er eins nauðsynlegur fyrir vélbúnað eins og dekk eða bremsur fyrir bíl . Það má því þannig séð líta á aflgjafa sem öryggisatriði . Að sama skapi haldast þessir hlutir í hendur . Þú kaupir ekki 18 “ low profile dekk sem þola 350 km/klst á 200 þúsund undir 30 hö Trabant og heldur ekki 850w aflgjafa til þess að keyra AMD Sempron og Nvidia 7300 kort í venjulegri heimilisvél . Orkunotkun mæld með hjálp VOLTCRAFT ® ENERGY Check 3000 Mæld var orkunotkun ASUS P5N - E SLI prófunarvélbúnaðarins við “ enga ” notkun . Vélin var einungis látin keyra sig upp í windows ( idle ) , þ.e. lítil orkunotkun eða álag var á vélbúnaðinn . Mæld var orkunotkun við eins mikið álag og hægt var að skapa á vélbúnaðinn . Sett var 100% álag á örgjörvann með því að keyra Stress prime Orthos 2004 próf , plús það að skjákort var sett í hámarks afköst með því að keyra stanslaust Game test 4 ( mother nature ) í 3 Dmark 03 í amk 2 klst . Við það skapaðist orkufrekasta ástand vélbúnaðarins og þannig líkt eftir mjög ýktum aðstæðum . Mæld var spennan á +3.3 v , +5 v , og +12 v bæði við lítið álag ( idle ) og mesta álag sem hægt var að draga úr kerfinu með því að skapa hámarks álag ( load ) . Það sem leitað er eftir er sem minnstum sveiflum í spennu og stöðugri aflmyndun við álag á aflgjafanna . Tæki og tól notuð Hægt er að mæla aflnotkun heimilistækja með þessu tæki . Þ.e. sú orka sem kerfið kallaði á við álag og við lítið álag . Ekki er leiðrétt fyrir nýtni aflgjafa heldur er þetta orkunotkun beint úr rafmagnstengli . Nú er þetta ekki sérstaklega mikið álag sem skapað er á 620w aflgjafa , þ.e. mest 175w , en það verður að duga hér . Reynt var að útvega 2 öflug skjákort til prófanna í SLI en það gekk ekki eftir . Það virðist þó ekki hafa komið að sök , því eins og niðurstöður styðja virðist bara ekki þurfa meira til þess að sýna mun á þeim aflgjöfum sem prófaðir voru . Niðurstöður Corsair kemur vægast sagt mjög vel út , með sem minnst flökt á spennu . Eðlilegt er að mestur munur komi fram á 12v línunni en þaðan kemur mest afl til örgjörva og skjákortsins . Er Corsair CMPSU - 620W besti aflgjafi sem þú getur fengið ? Eftir eitt lítið próf eins og hér var framkvæmt væri óðsmanns æði að fullyrða slíkt !! En eitt er víst , hann er mjög góður , enginn spurning er um það . Corsair HX 620W hefur hér sett staðal sem aðrir aflgjafar verða metnir útfrá framvegis . Þó ekki væri framkvæmdur hér samanburður á hljóðmyndun þessara aflgjafa er óhætt að fullyrða að Corsair var sá hljóðlátasti . Það fjandakornið heyrist ekkert í þessum aflgjafa . Ef skoðuð er kúrfan sem Corsair gefur upp varðandi tengsl hljóðmyndunar og álags , kemur í ljós að við 175w sem er tæplega 30% álag á afgjafann , þá gefur hann einungis frá sér tæplega 20 dB af hljóði . Við þetta álag keyrir þessi afgjafi “ kaldur ” . Þeir eiginleikar að vera hljóðlátur og kaldur gera Corsair HX kjörinn í HTPC ( home theater PC ) vélar en fátt er meira pirrandi en suð frá aflgjafa eða viftum þegar horft er á góða bíómynd eða hlustað á tónlist . Að sama skapi er Corsair HX 620w góður kostur í flestar leikjavélar sem búnar eru orkufrekum skjákortum eins og 8800 GTX eða X 2900 XT . Corsair HX 620w ætti að gefa nægilegt og stöðugt afl með hljóðlátum hætti . Var ég búinn að minnast á að Corsair HX væri modular . Eftir að hafa kynnst kostum slíks aflgjafa verður erfitt að sannfæra mig um að kaupa aflgjafa framvegis sem ekki er búinn þeim kosti . Það er draumur að þurfa einungis að tengja þá kapla sem nota þarf og það tryggir góðan frágang í kassanum , sem síðan hjálpar að ná skilvirkara loftflæði , sem gefur betri kælingu í kassanum . Frágangur kapla hefur alltaf setið á hakanum hjá mér , þegar sett er saman vél . Aðallega gengið frá þeim þannig þeir séu ekki að þvælast fyrir einhverri viftu . Það er ekki oft sem mér tekst vel að fela flesta kapla en í þetta skiptið tókst ágætlega til og ástæðan er modular möguleikinn . Eflaust er hægt að gera þetta mun betur en svona vel hefur mér ekki tekist til áður . Þrátt fyrir að það væri fremur lítið pláss í kassanum og ekkert pláss á bakvið móðurborðið .